- Hindi News
- National
- एयरपोर्ट पार्किंग में सात मिनट के फ्री पिक एंड ड्रॉप में भी कॉन्ट्रेक्टर वसूल रहा है चार्ज
एयरपोर्ट पार्किंग में सात मिनट के फ्री पिक एंड ड्रॉप में भी कॉन्ट्रेक्टर वसूल रहा है चार्ज
विमानतल पर नए पार्किंग कॉन्ट्रेक्टर के आते ही मनमानी शुरू हो गई है। यहां आने वाले वाहनों से पार्किंग कंपनी का स्टाफ नियम से ज्यादा शुल्क ले रहा है। सात मिनट के फ्री पिक एंड ड्रॉप टाइम में भी पार्किंग शुल्क लिया जा रहा है। आपत्ति लेने पर स्टाफ दादागीरी करता है। विमानतल प्रबंधन भी इस ओर ध्यान नहीं दे रहा है।
कॉन्ट्रेक्टर कंपनी अमेजिंग इंडिया ने 27 फरवरी से यहां काम शुरू किया है। इसके बाद से ही कंपनी की शिकायतें आना शुरू हो गई हैं। पहले टैक्सी कंपनियों के ड्राइवर्स ने भी आरोप लगाया था कि सात मिनट का फ्री पिक एंड ड्रॉप होने के बाद भी कंपनी पार्किंग का शुल्क ले रही है। कुछ टैक्सी कंपनियों के संचालक इसे लेकर एयरपोर्ट प्रबंधन से भी मिले थे। एयरपोर्ट प्रबंधन ने उनसे कहा था जब किसी सवारी को छोड़ने आते हैं तो कोई शुल्क नहीं देना होगा।
छोटी कारों से ले रहे बड़ी कार का शुल्क
अब कुछ यात्रियों ने आरोप लगाया कि सीडान और हेचबैक छोटी कारों का पार्किंग शुल्क 55 रुपए है, कंपनी इनसे भी बड़ी गाड़ियों की तरह 60 रुपए पार्किंग शुल्क वसूल रही है। आपत्ति लेने पर कंपनी का स्टाफ बदतमीजी करता है। कुछ यात्रियों ने फ्री पिक एंड ड्रॉप को लेकर भी शिकायत की है। वहीं विमानतल अधिकारियों द्वारा शिकायत न मिलने की बात कही जा रही है। पार्किंग स्टाफ की मनमानी से इंदौर एयरपोर्ट की छवि भी खराब हो रही है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva